1
2

L E G E

privind protecţia socială suplimentară a unor beneficiari 

de pensii, stabilite în sistemul public de asigurări sociale 


Parlamentul adoptă prezenta lege organică. 


Art.1. – Se stabileşte, începînd cu 1 mai 2002, o alocaţie lunară de stat beneficiarilor de pensii, stabilite în sistemul public de asigurări sociale, din comunele Cocieri, Coşniţa, Doroţcaia, Molovata Nouă şi Pîrîta. 


Art.2. – Cuantumul alocaţiei lunare de stat se stabileşte, în funcţie de categoria beneficiarilor de pensii, după cum urmează:


1) beneficiarilor de pensii pentru limită de vîrstă – 100 de lei;

2) beneficiarilor de pensii de invaliditate:

a) de gradul I – 100 de lei;

b) de gradul II – 70 de lei;

c) de gradul III – 50 de lei;

3) beneficiarilor de pensii de urmaş – 100 de lei pentru fiecare urmaş.

Art.3. – Stabilirea şi plata alocaţiilor de stat, prevăzute de prezenta lege, se efectuează de către organele de asigurări sociale de stat. 

Art.4. – Cheltuielile ocazionate de stabilirea şi plata alocaţiilor de stat, prevăzute de prezenta lege, se efectuează din mijloacele bugetului asigurărilor sociale de stat, cu restituirea lor ulterioară din mijloacele bugetului de stat.

Art.5. – Pentru asigurarea executării prezentei legi, Guvernul va prezenta Parlamentului, în termen de o lună, propuneri privind modificarea Legii bugetului de stat pe anul 2003 şi a Legii bugetului asigurărilor sociale de stat pe anul 2003.

